# สถานีคลองสาน
สถานีคลองสาน (, รหัส G3) เป็นสถานีรถไฟฟ้าแบบยกระดับ ในเส้นทางรถไฟฟ้าสายสีทอง โดยสถานีจะยกระดับเหนือถนนสมเด็จเจ้าพระยา เขตคลองสาน กรุงเทพมหานคร สถานีดังกล่าวเป็นสถานีสุดท้ายในโครงการรถไฟฟ้าสายสีทอง ช่วงที่ 1 ระยะแรก

 ที่ตั้ง 
บริเวณทางเท้าของถนนสมเด็จเจ้าพระยา ระหว่างถนนสมเด็จเจ้าพระยา และคลองสมเด็จเจ้าพระยา ด้านหน้าโรงพยาบาลตากสิน ในพื้นที่แขวงคลองต้นไทร เขตคลองสาน กรุงเทพมหานคร

 แผนผังของสถานี 
U3ชานชาลาชานชาลาด้านข้าง, ประตูรถจะเปิดทางด้านซ้ายชานชาลา 2 มุ่งหน้า  ชานชาลา 1 สถานีปลายทาง (ไม่ได้ใช้งาน)ชานชาลาด้านข้าง, ประตูรถจะเปิดทางด้านซ้ายU2ชั้นขายบัตรโดยสารชั้นขายบัตรโดยสารทางออก 1, ศูนย์บริการผู้โดยสาร, ห้องขายบัตรโดยสาร, เครื่องขายบัตรโดยสารUMชั้นเชื่อมต่อโรงพยาบาลตากสินทางออก 2-3, โรงพยาบาลตากสิน แผนกผู้ป่วยนอกGระดับถนน-ป้ายรถประจำทาง และรถสี่ล้อเล็กรับจ้าง, โรงพยาบาลตากสิน, สำนักงานเขตคลองสาน, สถานีดับเพลิงปากคลองสาน, ศุภาลัย พรีเมียร์ เจริญนคร,ถนนลาดหญ้า, ถนนสมเด็จเจ้าพระยา

เนื่องจากเป็นสถานีปลายทาง และเปิดใช้ชานชาลาที่ 2 เพียงชานชาลาเดียว ขบวนรถที่มาจากสถานีเจริญนครจะสับรางเพื่อเข้าสู่ชานชาลาที่ 2 จากนั้นผู้โดยสารที่มาจากสถานีรายทางจะต้องลงจากขบวนรถทั้งหมด และผู้โดยสารที่จะโดยสารไปยังสถานีกรุงธนบุรีจะใช้ชานชาลาร่วมกับผู้โดยสารที่เดินทางมาจากสถานีรายทาง โดยผู้โดยสารที่จะโดยสารไปยังสถานีกรุงธนบุรีจะต้องรอจนกว่าผู้โดยสารที่มาจากสถานีรายทางออกจากขบวนรถทั้งหมด และรอให้เจ้าหน้าที่ทำการตรวจสอบสภาพรถไฟฟ้าให้เรียบร้อยเสียก่อน จากนั้นขบวนรถจะออกจากสถานีไปสถานีเจริญนครและให้บริการต่อ

 รูปแบบของสถานี 
เป็นแบบมีชานชาลาอยู่ 2 ข้าง (side platform station) กว้าง 20 เมตร ระดับชานชาลาสูง 18.75 เมตร ยาว 48.35 เมตร ออกแบบให้มีความสูงเป็นพิเศษเพื่อรองรับโครงการสะพานข้ามแม่น้ำเจ้าพระยา (ลาดหญ้า-มหาพฤฒาราม) ประกอบด้วยชั้นลอยสำหรับเชื่อมเข้ากับอาคารผู้ป่วยนอกของโรงพยาบาลตากสินที่อยู่ในระหว่างการก่อสร้าง ชั้นขายบัตรโดยสาร และชานชาลา ในส่วนหลังคาชานชาลามีการออกแบบให้ป้องกันฝนสาดและแดดส่อง โดยเชื่อมปิดหลังคาทั้งหมด โดยสถานีห่างจากสถานีเจริญนคร 532 เมตร
แบบแปลนสถานี
 

 ทางเข้า-ออก 
 1 ศุภาลัย พรีเมียร์ เจริญนคร, ถนนลาดหญ้า
 2 โรงพยาบาลตากสิน, สำนักงานเขตคลองสาน, สถานีดับเพลิงปากคลองสาน, ถนนลาดหญ้า
 3 โรงพยาบาลตากสิน (ทางเชื่อม), ซอยสมเด็จเจ้าพระยา 17 (วัดทองนพคุณ), วัดทองนพคุณ

 เวลาให้บริการ 
 ปลายทาง  ขบวนรถ  ขบวนแรก  ขบวนสุดท้าย สายสีทอง ชานชาลาที่ 1 และ 2   กรุงธนบุรี  เต็มระยะ  06.00  00.05 ขบวนสุดท้ายเชื่อมต่อสายสีเขียว  -  23.41

หมายเหตุ
 ขบวนสุดท้ายเชื่อมต่อสายสีเขียว หมายถึงขบวนรถไฟฟ้าสายสีทองที่สามารถเชื่อมต่อรถไฟฟ้าบีทีเอส สายสีลม เพื่อไปให้ทันรถไฟฟ้าบีทีเอส สายสุขุมวิท มุ่งหน้าสถานีเคหะฯ หรือสถานีคูคต ขบวนสุดท้าย ซึ่งจะออกจากสถานีกรุงธนบุรีในเวลา 23.52 น.
 หากเดินทางด้วยรถไฟฟ้าสายสีทองขบวนสุดท้าย (00.05 น.) ไปเชื่อมต่อกับรถไฟฟ้าบีทีเอส สายสุขุมวิท จะสามารถเดินทางไปได้เพียงแค่สถานีห้าแยกลาดพร้าว หรือสถานีสำโรง แต่สามารถเดินทางในสายสีลมได้ทุกสถานี

 สถานที่สำคัญใกล้เคียง 
 สำนักงานเขตคลองสาน
 โรงพยาบาลตากสิน
 สถานีดับเพลิงปากคลองสาน
 สถานีตำรวจนครบาลปากคลองสาน
 สถานีตำรวจนครบาลสมเด็จเจ้าพระยา
 สำนักการศึกษา กรุงเทพมหานคร
 วัดทองนพคุณ
 โรงเรียนวัดทองนพคุณ
 โรงเรียนศิริธนศึกษา
 บ้านหวั่งหลี และ ล้ง 1919
 บันยันทรี เรสซิเดนเซส ริเวอร์ไซด์ แบงค็อก
 โรงแรม เดอะ ควอเตอร์ เจ้าพระยา บาย ยูเอชจี

 การเชื่อมต่อกับระบบขนส่งมวลชนอื่น 
ในอนาคต สถานีคลองสานแห่งนี้จะเป็นจุดเชื่อมต่อกับสถานีคลองสานอีกแห่งหนึ่งของโครงการรถไฟฟ้าชานเมือง สายสีแดงเข้ม ช่วงหัวลำโพง–มหาชัย-ปากท่อ ตามแนวถนนเจริญรัถ